CELEX: 22016D0739
Language: mt
Date: 2015-03-20 00:00:00
Title: Deċiżjoni tal-Kumitat Konġunt taż-ŻEE Nru 56/2015 tal-20 ta' Marzu 2015 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE [2016/739]

19.5.2016   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 129/39
               
            DEĊIŻJONI TAL-KUMITAT KONĠUNT TAŻ-ŻEE
      Nru 56/2015
      tal-20 ta' Marzu 2015
      li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE [2016/739]
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
      Billi:
      
                  (1)
               
               
                  Ir-Regolament ta' Delega tal-Kummissjoni (UE) Nru 1291/2014 tas-16 ta' Lulju 2014 dwar il-kundizzjonijiet għall-klassifikazzjoni mingħajr ittestjar ta' pannelli b'bażi tal-injam taħt EN13986 u panelli u kisi tal-injam mastizz taħt EN14915 fir-rigward tal-kapaċità ta' protezzjoni min-nar tagħhom, meta jintużaw biex jgħattu ħitan u soqfa (1), għandu jiddaħħal fil-Ftehim ŻEE.
               
            
                  (2)
               
               
                  Ir-Regolament ta' Delega tal-Kummissjoni (UE) Nru 1292/2014 tas-17 ta' Lulju 2014 dwar il-kundizzjonijiet għall-klassifikazzjoni, mingħajr ittestjar, ta' ċerti pavimenti tal-injam mhux miksi skont EN14342 fir-rigward tar-reazzjoni tagħhom għan-nar (2), għandu jiddaħħal fil-Ftehim ŻEE.
               
            
                  (3)
               
               
                  Ir-Regolament ta' Delega tal-Kummissjoni (UE) Nru 1293/2014 tas-17 ta' Lulju 2014 dwar il-kundizzjonijiet għall-klassifikazzjoni mingħajr ittestjar, tal-istrixxi dojoq u l-gwarniċi għat-tond tal-metall għall-kisi ta' ġewwa koperti bl-istandard armonizzat EN 13658-1, tal-istrixxi dojoq u l-gwarniċi għat-tond tal-metall għall-kisi minn barra koperti bl-istandard armonizzat EN 13658-2 u tal-gwarniċi għat-tond tal-metall u l-profili metalliċi koperti bl-istandard armonizzat EN 14353, fir-rigward tar-reazzjoni tagħhom għan-nar (3), għandu jiddaħħal fil-Ftehim ŻEE.
               
            
                  (4)
               
               
                  Għalhekk, l-Anness II tal-Ftehim ŻEE għandu jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      Il-punti li ġejjin jiddaħħlu wara l-punt 2q (ir-Regolament ta' Implimentazzjoni tal-Kummissjoni (UE) Nru 1062/2013) tal-Kapitolu XXI tal-Anness II tal-Ftehim ŻEE:
      
                  “2r.
               
               
                  
                     32014 R 1291: Ir-Regolament ta' Delega tal-Kummissjoni (UE) Nru 1291/2014 tas-16 ta' Lulju 2014 dwar il-kundizzjonijiet għall-klassifikazzjoni mingħajr ittestjar ta' pannelli b'bażi tal-injam taħt EN13986 u panelli u kisi tal-injam mastizz taħt EN14915 fir-rigward tal-kapaċità ta' protezzjoni min-nar tagħhom, meta jintużaw biex jgħattu ħitan u soqfa (ĠU L 349, 5.12.2014, p. 25).
               
            
                  2 s.
               
               
                  
                     32014 R 1292: Ir-Regolament ta' Delega tal-Kummissjoni (UE) Nru 1292/2014 tas-17 ta' Lulju 2014 dwar il-kundizzjonijiet għall-klassifikazzjoni, mingħajr ittestjar, ta' ċerti pavimenti tal-injam mhux miksi skont EN14342 fir-rigward tar-reazzjoni tagħhom għan-nar (ĠU L 349, 5.12.2014, p. 27).
               
            
                  2t.
               
               
                  
                     32014 R 1293: Ir-Regolament ta' Delega tal-Kummissjoni (UE) Nru 1293/2014 tas-17 ta' Lulju 2014 dwar il-kundizzjonijiet għall-klassifikazzjoni mingħajr ittestjar, tal-istrixxi dojoq u l-gwarniċi għat-tond tal-metall għall-kisi ta' ġewwa koperti bl-istandard armonizzat EN 13658-1, tal-istrixxi dojoq u l-gwarniċi għat-tond tal-metall għall-kisi minn barra koperti bl-istandard armonizzat EN 13658-2 u tal-gwarniċi għat-tond tal-metall u l-profili metalliċi koperti bl-istandard armonizzat EN 14353, fir-rigward tar-reazzjoni tagħhom għan-nar (ĠU L 349, 5.12.2014, p. 29).”
               
            Artikolu 2
      It-testi tar-Regolamenti ta' Delega (UE) Nru 1291/2014, (UE) Nru 1292/2014 u (UE) Nru 1293/2014 bil-lingwa Iżlandiża u b'dik Norveġiża, li għandhom jiġu ppubblikati fis-Suppliment taż-ŻEE ta' Il-Ġurnal Uffiċjali tal-Unjoni Ewropea, ikunu awtentiċi.
      Artikolu 3
      Din id-Deċiżjoni tidħol fis-seħħ fil-21 ta' Marzu 2015, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*).
      Artikolu 4
      Din id-Deċiżjoni għandha tiġi ppubblikata fis-Sezzjoni taż-ŻEE u fis-Suppliment taż-ŻEE ta' Il-Ġurnal Uffiċjali tal-Unjoni Ewropea.
      
         Magħmul fi Brussell, l-20 ta' Marzu 2015.
         
            
               Għall-Kumitat Konġunt taż-ŻEE
            
            
               Il-President
            
            Gianluca GRIPPA
         
      
      
         (1)  ĠU L 349, 5.12.2014, p. 25.
      
         (2)  ĠU L 349, 5.12.2014, p. 27.
      
         (3)  ĠU L 349, 5.12.2014, p. 29.
      
         (*)  L-ebda rekwiżiti kostituzzjonali ma huma indikati.